open-index/open-wikipedia-markdown huggingface dataset:
Aktinolit

**Aktinolit** je minerál kryštalizujúci v monoklinickej sústave, chemicky zásaditý kremičitan vápenato-horečnato-železnatý - Ca2(Mg,Fe)5Si8O22(OH)2. Patrí do skupiny amfibolu.

## Charakteristika
Tento minerál vytvára dlhé steblovité kryštály, ktoré bývajú často zdvojčatené. Môže sa vyskytovať aj v podobe tabuľkovitých a stĺpcovitých lúčovite usporiadaných agregátov, prípadne môže mať celistvý, vláknitý alebo zrnitý habitus. Má svetlozelenú až čiernozelenú farbu a biely vryp. Aktinolit je priehľadný až nepriehľadný minerál so skleným leskom. Celistvá odroda sa nazýva nefrit.

## Vznik
Vyskytuje sa hlavne v bridliciach a amfibolitoch, vzniknutých premenou zvyčajne bázických vyvrelých hornín.

## Poznávanie
Aktinolit sa nerozpúšťa v kyseline chlorovodíkovej.

## Výskyty na Slovensku
* Hnúšťa-Likier
* Jelšava
* Kalinovo
* Klenovec
* Muránska Dlhá Lúka

## Pozri aj
* Zoznam minerálov

## Iné projekty

## Externé odkazy
* 
* Aktinolit na www.mindat.org

Kategória:Monoklinické minerály
Kategória:Inosilikáty
Kategória:Bodová grupa 2/m
Kategória:Minerály horčíka
Kategória:Minerály železa
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Amfiboly
Kategória:Nerudy
Albit

**Albit** alebo **živec sodný** je minerál kryštalizujúci v triklinickej sústave, chemicky hlinitikremičitan sodný – NaAlSi3O8. Patrí do skupiny živcov.

## Charakteristika
Albit je nízkoteplotný člen plagioklasového radu živcov, bohatý na sodík. Vytvára tabuľkovité alebo krátkostĺpcovité kryštály, ktoré bývajú väčšinou zdvojčatené. Vyskytuje sa aj v celistvej a zrnitej podobe. Zvyčajne je biely alebo bezfarebný, no môže mať modrastý, žltkastý alebo zelenkastý nádych. Vryp má biely. Je priehľadný až priesvitný a vyznačuje sa skleným leskom.

## Vznik
Tvorí sa ako dôležitá súčasť vyvretých hornín, nachádza sa aj v premenených a usadených horninách. Okrem toho môže vznikať na hydrotermálnych žilách a tvorí sa aj ako produkt alterácie iných živcov v procese albitizácie.

## Poznávanie
Je veľmi ťažko taviteľný a plameň sfarbuje do žlta.

## Výskyty na Slovensku
* Horná Lehota
* Rožňava
* Západné a vysoké Tatry

## Pozri aj
* Zoznam minerálov

## Iné projekty

## Externé odkazy
* 
* Albit na www.mindat.org

Kategória:Triklinické minerály
Kategória:Tektosilikáty
Kategória:Bodová grupa -1
Kategória:Minerály sodíka
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Živce
Kategória:Nerudy
Kategória:Minerály s typovou lokalitou v Nemecku
Kategória:Minerály s typovou lokalitou vo Švédsku
Sieň slávy slovenského hokeja

**Sieň slávy slovenského hokeja** je expozícia, ktorá predstavuje najvýraznejšie osobnosti slovenského ľadového hokeja.
Vznikla v roku 2002 z podnetu Slovenského zväzu ľadového hokeja. Spočiatku bola umiestnená na Bratislavskom hrade, od apríla 2004 je prístupná v Slovenskom národnom múzeu na Vajanského nábreží v Bratislave.

## Členovia Siene slávy slovenského hokeja
* ,2002: Ladislav Troják, Stan Mikita, Michal Polóni, Ladislav Horský, Ján Starší, George Gross, Vladimír Dzurilla, Jozef Golonka, Václav Nedomanský, Peter Šťastný (do 6. apríla 2009)

* 2003: Rastislav Jančuška, Vojtech Okoličány, Miroslav Červenka, Ján Jendek

* 2004: František Gregor, Karol Fako, Vincent Lukáč, Milan Kužela
 
* 2005: Jaroslav Walter, Igor Liba

* 2006: Rudolf Tajcnár

* 2007: Dušan Pašek

* 2008: Dušan Faško

* 2009: Dárius Rusnák

* 2011: Július Haas, Ján Mitošinka, Róbert Švehla

* 2012: Pavol Demitra

* 2014: Zdeno Cíger

* 2018: Miroslav Šatan

* 2019: Ferdinand Marek, Oto Haščák, Július Šupler, Ján Filc

* 2021: Peter Bondra

* 2022: Žigmund Pálffy

* 2023: Marián Hossa

* 2024: Ľubomír Višňovský

* 2025: Zdeno Chára, Pavol Siroťák

## Iné hokejové siene slávy
* Hokejová sieň slávy - NHL
* Sieň slávy IIHF

## Externé odkazy
* Hokejová sieň slávy
Akantit

**Akantit** je minerál kryštalizujúci v monoklinickej sústave, chemicky sulfid strieborný - Ag2S.

## Charakteristika
Akantit vytvára prizmatické kryštály. Má typickú sivú až zelenočiernu farbu a čierny vryp. Je nepriehľadný a má kovový lesk. Pri teplote nad 177&nbsp;°C sa mení na kubickú formu -argentit.

## Vznik
Vzniká na hydrotermálnych žilách v asociácii s proustitom, striebrom, pyrargyritom a ďalšími sírnikmi.

## Poznávanie
Je rozpustný v zriedenej kyseline dusičnej. Ľahko sa taví, pričom uvoľňuje sírne výpary.

## Výskyty na Slovensku
* Kremnica
* Žiar nad Hronom
* Banská Štiavnica

## Externé odkazy
* 
* Akantit na www.mindat.org

## Pozri aj
* Zoznam minerálov

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály striebra
Kategória:Minerály síry
Kategória:Strieborné rudy
Kategória:Jáchymov
Kategória:Minerály s typovou lokalitou v Česku
Vryp

**Vryp** môže byť:
* stopa (bod, ryha) po (v)rýpnutí, pozri ryha a rýpanie
* v mineralógii: vryp minerálu
* v typografii: dlátom vyrypnutá časť sadzby, pozri vryp (sadzba)
Alunit

**Alunit** je minerál kryštalizujúci v trigonálnej sústave, chemicky hydratovaný podvojný síran draslíka a hliníka - KAl3(SO4)2(OH)6.

## Charakteristika
Tento minerál vytvára klencové, často pseudokubické kryštály. Väčšinou však máva celistvý, zrnitý alebo kompaktný habitus; niekedy sa vyskytuje aj vo vláknitej podobe. Alunit má zvyčajne bielu farbu, no môže byť aj sivastý, červenkastý, žltkastý alebo hnedý, vryp má biely. Patrí k priehľadným až takmer nepriehľadným minerálom a vyznačuje sa skleným alebo perleťovým leskom.

## Vznik
Tvorí sa v sopečných horninách a ako žilný minerál.

## Poznávanie
Pri zohrievaní v uzavretej skúmavke uvoľňuje alunit vodu.

## Výskyty na Slovensku
* Dubník (pri Prešove)
* Dekýš
* Horný Turček (štôlňa Dolná Trojičná)
* Kalinka
* Kremnica
* Stožok
* Zlatá Baňa

## Pozri aj
* Zoznam minerálov

## Iné projekty

## Externé odkazy
* 
* Alunit na www.mindat.org

Kategória:Trigonálne minerály
Kategória:Sulfáty, chromáty, molybdáty a wolframáty
Kategória:Bodová grupa 3m
Kategória:Bodová grupa -32/m
Kategória:Minerály draslíka
Kategória:Minerály hliníka
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Taliansku
Alunogén

**Alunogén** je minerál kryštalizujúci v triklinickej sústave, chemicky hydratovaný síran hlinitý - Al2(SO4)3.17H2O.

## Charakteristika
Alunogén vytvára vláknité, vlasovité, ihličkovité kryštály, časté sú aj šupinovité a zrnité agregáty a krusty. Má bielu až žltkastú farbu. Alunogén má biely vryp, hodvábny až perleťový lesk. Jeho štiepateľnosť je veľmi dobrá.

## Vznik
Tvorí sa na uhoľných haldách, pri zvetrávaní sulfidov, v sedimentoch aj sopečných horninách.

## Poznávanie
Alunogén je rozpustný vo vode. 

## Výskyty na Slovensku
* Banská Štiavnica
* Červenica (Dubník)
* Hodruša-Hámre
* Nižná Myšľa
* Nová Baňa
* Rudno nad Hronom

## Pozri aj
* Zoznam minerálov

## Iné projekty

## Externé odkazy
* 
* Alunogén na www.mindat.org

Kategória:Triklinické minerály
Kategória:Sulfáty, chromáty, molybdáty a wolframáty
Kategória:Bodová grupa -1
Kategória:Minerály hliníka
Kategória:Minerály síry
Kategória:Minerály kyslíka
Kategória:Minerály vodíka
Ametyst

thumb|Ametyst
**Ametyst** je minerál, fanerokryštalická odroda kremeňa tmavofialovej, fialovej až červenofialovej farby. Ak sa v tej istej hornine nachádza ametyst s citrínom, nazýva sa *[[ametrín]]*.

Jeho názov pochádza zo starogréckeho slova *amethustos*, znamenajúceho neopitý. Názov sa viaže na starogrécku legendu o pôvode ametystu, podľa ktorej najvyšší boh Zeus rozlial kalich s vínom na biely kremeň, ktorý potom prijal farbu vína. 

## Charakteristika
Kremeň je priehľadný až priesvitný nerast so skleným leskom na čerstvom povrchu. Odroda ametyst je typická svojím nádherným fialovým sfarbením. Ametyst vzniká prevažne hydrotermálne. Na svetle môže blednúť, pod vplyvom tepla zase žltne a mení sa na citrín. Množstvo kameňov, ktoré sa predávajú ako citríny, sú v skutočnosti tepelne upravené, zväčša menej kvalitné ametysty.

## Výskyt
Tento nerast sa vyskytuje zvyčajne vo vyvretých, premenených a usadených horninách a bežne ho možno nájsť aj na rudných žilách.

## Ametyst v histórii
Starovekí Gréci verili, že ich pitie vína z ametystovej nádoby ochráni pred otravou. Staroveké mezopotámske civilizácie z ametystu vyrábali valcové pečatidlá s vyrytým náboženským obrazom a menom majiteľa. Ametyst si cenili aj starovekí Egypťania, ktorí ho používali pri výrobe šperkov. V časoch raného kresťanstva sa verilo na upokojujúce vlastnosti ametystu. Ametyst bol symbolom vysokého duchovného stavu, ktorý musia prijať biskupi. Z tohto dôvodu sa ametystové prstene stali súčasťou biskupských insígnií. Ametyst bol vždy spájaný s čistotou a zbožnosťou. Uprednostňovali ho členovia kráľovských rodín, lebo fialová sa považovala za vladársku farbu. Najviac cenené boli ametysty s nádychom červenej, ktorú spôsobujú stopy mangánu. V Tibete sa ametyst považuje za kameň zasvätený Budhovi.

## Súčasné využitie
V dnešnej dobe sa ametyst fazetuje alebo brúsi na kabošony. Nebrúsené prizmatické kryštály sa nosia ako bižutéria.

## Poznávanie
Kremeň sa rozpúšťa v kyseline fluorovodíkovej.

## Lokality
### Vo svete
Najznámejšie náleziská sú na Urale (Rusko), v Brazílii (Minas Gerais, Mato Grosso, Rio Grande do Sul, Serra Mar), ale aj v Uruguaji, na Srí Lanke, v Barme, Zimbabwe, v Mozambiku, na Madagaskare a v Austrálii. Kryštály z brazílskych a uruguajských nálezísk sa nachádzajú ako lúčovité masy, v ktorých sa jednotlivé kryštály podobajú pyramídam. Náleziská ametrínov sú napríklad v Bolívii.

### Na Slovensku
Aj na Slovensku sa vyskytovali nádherné drúzy ametystov drahokamovej kvality. Až do  dlhé kryštály sa našli v hydrotermálnych žilách ložiska Banská Štiavnica, ale ametysty sa vyskytovali aj v ložisku Hodruša-Hámre, Vyhne a Zlatá Baňa. Ďalšie výskyty sú známe z Kremnice.

## Referencie


## Iné projekty

## Externé odkazy
* 

Kategória:Odrody kremeňa
Kategória:Polodrahokamy
Bunková membrána

**Bunková membrána** môže byť:
*biologická membrána
*cytoplazmatická membrána v širšom zmysle
Posledné pokušenie Krista

***Posledné pokušenie Krista*** je film režiséra Martina Scorseseho natočený podľa rovnomennej knihy krétskeho spisovateľa Nikosa Kazantzakisa vydanej v roku 1960. Dej knihy ani filmu sa neopiera o evanjelia, Ježiš tu vystupuje ako človek, ktorého vnútorné hlasy nútia hľadať odpovede na otázky o človeku a jeho bytí. 

Atmosféru príbehu umocňuje pôsobivá hudba Petra Gabriela (Passion). 

Film  ešte pred uvedením do kín odsudzovali katolícke kruhy a vyzývali k jeho bojkotu, dokonca ho označovali ako pornografický.

Martin Scorsese bol za réžiu nominový na Oscara.

## Externé odkazy
* 
* 

Kategória:Filmy USA
Kategória:Filmy z 1988
Kategória:Filmy podľa názvu
Kategória:Filmy režírované Martinom Scorsesem
Bunka (rozlišovacia stránka)

**Bunka** môže byť:
* všeobecne: ohraničená jednotka alebo oddelenie, spravidla malá a ohraničená stenou alebo hranicou
* obytná bunka, sanitárna bunka, bunka na prevliekanie a pod., pozri bunka (stavebníctvo)
* v biológii: 
** základná stavebná jednotka živých organizmov, pozri bunka (biológia)
** včelia bunka, čiže komôrka v pláste včelieho úľa, pozri pod úľ
* v telekomunikáciách a mobilnej telefónii: rádiová bunka
* v informatike: bunka v tabuľke tabuľkového procesora alebo HTML stránky
* v kryštalografii: bunka mriežky, synonymum je komôrka mriežky; pozri aj Wignerova-Seitzova bunka, základná bunka
* v jadrovej fyzike: rôzne významy, napr.:
** bunka reaktora, synonymum je reaktorová komora
** separačná bunka (pri separácii izotopov), synonymum je separačná jednotka
** difúzna bunka (pri separácii izotopov)
* v termodynamike: rôzne významy, napr. fázová bunka
* v matematike: rôzne významy, napr.: 
** pozri pod bunkový automat
** synonymum pre pole v zmysle jeden štvorček v rámci skupiny štvorčekov: bunka matice, bunka magického trojuholníka a pod.
* v elektrotechnike: 
** pamäťová bunka
** Kerrova bunka, čiže prístroj na premenu výkyvov elektrického napätia na svetelné výkyvy
* v sociológii a organizácii: malá organizačná jednotka, spravidla uzavretá malá skupina osôb, ktoré spolu konajú za spoločným cieľom, napr. stranícka bunka, odbojová bunka, teroristická bunka, partizánska bunka
Analcím

**Analcím** je minerál kryštalizujúci v triklinickej sústave, chemicky hydratovaný hlinitokremičitan sodný - NaAlSi2O6·H2O. Patrí do skupiny zeolitov.

## Charakteristika
Analcím pomerne často tvorí pekné kryštály. Bývajú nepriehľadné až priehľadné, biele, ružovkasté. Časté sú aj kryštalické agregáty, býva kusový. Má biely vryp. Lesk analcímu je sklený. 

## Vznik
Vzniká predovšetkým v dutinách čadičov, andezitov a iných sopečných hornín.

## Poznávanie
Zahrievaním analcímového prášku v skúmavke, sa prášok zakalí a uvoľní sa vodná para, ktorá sa vyzráža na stenách. 

## Výskyt na Slovensku
Vyskytuje sa veľmi zriedkavo v dutinách nízkotatranských melafýrov, Malužiná, Svidovo, Čierny Váh, na východnom Slovensku, v Malých Karpatoch a inde.

## Pozri aj
* Zoznam minerálov

## Iné projekty

## Externé odkazy
* 
* Analcím na www.mindat.org

Kategória:Triklinické minerály
Kategória:Tektosilikáty
Kategória:Bodová grupa 1
Kategória:Minerály sodíka
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Zeolity
Kategória:Minerály s typovou lokalitou v Taliansku
Ilmenit

**Ilmenit** je minerál kryštalizujúci v trigonálnej sústave, chemicky podvojný oxid titánu a železa – FeTiO3.

Pomenovaný A. T. Kupfferom roku 1827 podľa Iľmeňských hôr v Rusku.

## Charakteristika
Tento minerál sa obyčajne vyskytuje vo forme celistvých alebo zrnitých agregátov. Zriedkavejšie vytvára kryštály podobné kryštálom hematitu. Má hnedočiernu farbu, je to nepriehľadný minerál s výrazným kovovým leskom. Vryp je biely, niekedy hnedastý až čierny. Za studena je slabo magnetický.

## Vznik
Vzniká predovšetkým v bázických horninách ako gabro a čadič. Nachádza sa v nich ako akcesorický minerál. Zriedkavo sa vyskytuje v metamorfitoch a žulových pegmatitoch.

Vo väčšom množstve sa niekedy nachádza v zvrstvených intrúziách, kde môže tvoriť časť kumulátovej vrstvy v silikátovej časti intrúzie. Ilmenit sa väčšinou vyskytuje v pyroxenitickej zóne takýchto intrúzii.

Niekedy sa môže hromadiť v náplavoch.

## Poznávanie
Podobný je s hematitom, ale na rozdiel od neho má hnedý vryp.

## Lokality

### Lokality na Slovensku
Tisovec, Muráň (Slovenské rudohorie), v premenených ultrabázických horninách a diabázoch Slovenského rudohoria, Malé Karpaty (v granitoidoch), neovulkanity východného Slovenska (Fintice, Maglovec, Vechec pri Vranove, Ruskov, Juskova Voľa).

## Pozri aj
* Zoznam minerálov

## Referencie

## Iné projekty

## Externé odkazy
* 
* Ilmenit na www.mindat.org

Kategória:Trigonálne minerály
Kategória:Oxidy a hydroxidy
Kategória:Bodová grupa -3
Kategória:Minerály železa
Kategória:Minerály titánu
Kategória:Minerály kyslíka
Kategória:Titánové rudy
Kategória:Magnetické minerály
Kategória:Minerály s typovou lokalitou v Rusku
Sándor Albert

Doc. Ing. **Sándor Albert**, PhD. (* 24. máj 1943, Veľké Kapušany) je slovenský politik.

## Komunálna politika
Sándor Albert bol poslancom zastupiteľstva Košického samosprávneho kraja vo volebnom období 2001 - 2005. Vo voľbách v roku 2001 bol ako člen Strany maďarskej koalície (SMK) zvolený za koalíciu SDKÚ, SMK a SMER v okrese Košice I za poslanca krajského zastupiteľstva. Vo voľbách do zastupiteľstva v roku 2005 nekandidoval.

## Národná rada
Sándor Albert bol poslancom národnej rady vo volebnom období 2002-2006 zvoleným za SMK.   Bol členom Výboru NR SR pre vzdelanie, vedu, šport a mládež, kultúru a médiá. Vo voľbách v roku 2006 nekandidoval. 

## Referencie

Kategória:Poslanci Košického samosprávneho kraja
Kategória:Politici SMK
Kategória:Slovenské osobnosti maďarského pôvodu
Kategória:Poslanci NR SR (2002 – 2006)
Kategória:Osobnosti z Veľkých Kapušian
Miroslav Abelovský

JUDr. **Miroslav Abelovský** (* 6. jún 1948, Zvolen, Slovensko) je slovenský advokát a bývalý politik. 

Miroslav Abelovský bol zvolený za poslanca Národnej rady Slovenskej republiky v parlamentných voľbách v roku 2002 za Hnutie za demokratické Slovensko (HZDS). V roku 2003 sa strana premenovala na Ľudová strana – Hnutie za demokratické Slovensko. Ešte predtým, začiatkom roku 2003, bol Miroslav Abelovský v skupine 11 poslancov pod vedením Vojtecha Tkáča, ktorí vystúpili z HZDS a založili novú politickú stranu Ľudová únia. V priebehu volebného obdobia však aj z tejto strany vystúpil a vystupoval v národnej rade ako nezávislý poslanec. Bol podpredsedom Ústavnoprávneho výboru NR SR. V parlamentných voľbách v roku 2006 nekandidoval. Po skončení politickej kariéry sa venuje advokácii.

## Referencie

Kategória:Slovenskí politici
Kategória:Politici ĽS-HZDS
Kategória:Politici LS
Kategória:Osobnosti zo Zvolena
Kategória:Poslanci NR SR (2002 – 2006)
Kategória:Slovenskí advokáti
Pavol Abrhan

Ing. **Pavol Abrhan** (* 25. júl 1959, Vráble) je bývalý poslanec Národnej rady Slovenskej republiky, Bol predsedom poslaneckého klubu KDH a predsedom Osobitného kontrolného výboru na kontrolu činnosti SIS. 

## Životopis
Maturoval na stavebnej priemyslovke (1978) a pokračoval v štúdiu poľnohospodárskych meliorácií na VŠP v Nitre. Krátky čas pracoval na JRD v Bánove, neskôr na melioračnej správe v Nových Zámkoch.

### Pôsobenie v politike
Pavol Abrhan bol zvolený za poslanca NR SR vo volebnom období 20022006 za Kresťanskodemokratické hnutie (KDH). Bol členom Výboru NR SR pre verejnú správu.

Vo voľbách v roku 2006 bol opätovne zvolený za poslanca za KDH a stal sa členom Výboru NR SR pre verejnú správu a regionálny rozvoj a Osobitného kontrolného výboru NR SR na kontrolu činnosti SIS.

Za poslanca za stranu KDH bol zvolený aj vo voľbách v roku 2010, ale tentoraz sa stal overovateľom Výboru NR SR pre kultúru a médiá a Osobitného kontrolného výboru NR SR na kontrolu činnosti SIS.

V predčasných parlamentných voľbách roku 2012 bol opätovne zvolený za poslanca za KDH.

Kandidoval aj vo voľbách v roku 2016, ale nebol zvolený, pretože KDH sa nedostalo do parlamentu.

## Referencie

## Externé odkazy

* Oficiálna stránka Pavla Abrhana 

Kategória:Osobnosti z Vrábeľ
Kategória:Slovenskí politici
Kategória:Politici KDH
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Absolventi Slovenskej poľnohospodárskej univerzity v Nitre
Edita Angyalová

Ing. **Edita Angyalová** (* 8. august 1979, Košice) je podnikateľka, manažérka a bývalá poslankyňa Národnej rady Slovenskej republiky.

## Komunálna politika
Edita Angyalová bola aj poslankyňou zastupiteľstva Košického samosprávneho kraja vo volebnom období 2001 - 2005. Bola zvolená za poslankyňu za koalíciu SDKÚ, SMK a SMER v okrese Košice-okolie. Vo voľbách do zastupiteľstva v roku 2005 nekandidovala.

## Národná rada
Edita Angyalová absolvovala v roku 2002 PHF Košice EU Bratislava. Rok predtým vyhrala súťaž strany SMER o zvoliteľné miesto na kandidátnej listine do najbližsích parlamentných volieb, ktorú vyhlásila táto strana pre študentov vysokých škôl. Dostala sa tak na kandidátku strany a bola aj zvolená vo voľbách v roku 2002 za poslankyňu národnej rady za SMER,  ktorá od 1. januára 2005 pôsobí pod názvom SMER - sociálna demokracia. Vo volebnom období 2002 – 2006 bola členkou Výboru NR SR pre sociálne veci a bývanie a Výboru NR SR pre európske záležitosti. V parlamentných voľbách v roku 2006 kandidovala opätovne za stranu SMER-SD. Nebola zvolená, ale stala sa poslankyňou národnej rady 5. júla 2006 ako náhradníčka za Mareka Maďariča, ktorý si neuplatnil mandát z dôvodu vymenovania do funkcie ministra. Stala sa členkou Výboru NR SR pre financie, rozpočet a menu a Stálej delegácie NR SR do Parlamentného zhromaždenia Rady Európy. 30. apríla 2007 sa poslaneckého mandátu vzdala  s cieľom venovať sa manažérskej kariére a neskôr i vlastnému podnikaniu.

## Referencie

Kategória:Osobnosti z Košíc
Kategória:Poslanci Košického samosprávneho kraja
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské političky
Kategória:Slovenskí podnikatelia
Kategória:Slovenskí manažéri
Kategória:Absolventi Ekonomickej univerzity v Bratislave
Eva Antošová

Ing. **Eva Antošová** (* 19. december 1964, Nitra) je slovenská politička, bývalá ústredná tajomníčka HZDS a bývalá poslankyňa Národnej rady Slovenskej republiky za SNS.

## Stranícka kariéra
* 20022003 – ústredná tajomníčka Hnutia za demokratické Slovensko (v roku 2003 sa HZDS sa premenovalo na ĽS-HZDS)
* apríl 2004 – po porážke Vladimíra Mečiara v prezidentských voľbách kritizovala vedenie strany aj samotného Vladimíra Mečiara
* jún 2005 – vylúčená z ĽS-HZDS
* od v auguste 2013 v SNS
* 20162020 – poslankyňa NR SR za SNS

## Politická kariéra

### Komunálna politika
* 19972002 – primátorka Novej Dubnice

### Regionálna politika
* 2005 – kandidovala v regionálnych voľbách za koalíciu ANO, HZD, SF na predsedu Nitrianskeho samosprávneho kraja a umiestnila sa na piatom mieste zo 7 kandidátov. V tých istých voľbách do krajského zastupiteľstva vo volebnom obvode Nitra skončila ako prvá náhradníčka. Poslankyňou sa stala 20. marca 2006 namiesto zosnulého Petra Oremusa.
* november 2013 – kandidovala do VÚC Nitra.

### Celoštátna politika
* 20022006 – poslankyňa Národnej rady Slovenskej republiky zvolená vo voľbách za HZDS, na kandidátnej listine strany bola umiestnená hneď na druhom mieste za predsedom Vladimírom Mečiarom. Bola členkou Výboru NR SR pre financie, rozpočet a menu, Výboru NR SR pre verejnú správu a Osobitného kontrolného výboru NR SR na kontrolu činnosti NBÚ. Vo voľbách v roku 2006 nekandidovala. 

Po vylúčení Jána Slotu zo SNS a nástupe nového predsedu Andreja Danka vstúpila do SNS v auguste 2013.
* 2016 – poslankyňa NR SR zvolená za stranu SNS. Kandidovala na 14. mieste. Dostala 5 583 platných prednostných hlasov. Bola členkou mandátového a imunitného výboru NR SR a výboru NR SR pre pôdohospodárstvo a životné prostredie. 

## Referencie

Kategória:Slovenské političky
Kategória:Politici ĽS-HZDS
Kategória:Politici SNS (1990)
Kategória:Primátori Novej Dubnice
Kategória:Poslanci Nitrianskeho samosprávneho kraja
Kategória:Poslanci NR SR (2002 – 2006)
Kategória:Poslanci NR SR (2016 – 2020)
Kategória:Osobnosti z Nitry
Herman Arvay

**Herman Arvay** (* 28. január 1964) je slovenský politik. 

## Stranícka kariéra
### Komunistická strana Slovenska
Herman Arvay vstúpil do politiky ako člen Komunistickej strany Slovenska. Zo strany bol vylúčený v decembri 2003 reakciou na to, že predtým vystúpil z poslaneckého klubu strany v Národnej rade.

### Strana menšín
V roku 2004 vystupoval Herman Arvay s ambíciou zastupovať v parlamente Rómov a vo februári 2005 založil Stranu menšín (SM), *"jedinečnú politickú stranu, aká inde v Európe zrejme ešte neexistuje"*. Strana mala združovať čo najviac menšín či komunít, ktoré žijú na Slovensku, ako napríklad rómsku, rusínsku, ale aj telesne postihnutých a mala byť výnimočná aj tým, že na jej čele mal stáť jeden predseda a minimálne desať podpredsedov. Celý projekt nevydržal ani rok a už 1. októbra 2005 vstúpila strana do likvidácie.

### Jednotné Slovensko
Už o niekoľko mesiacov po vstúpení SM do likvidácie sa 16. marca 2006 Herman Arvay stal predsedom politickej strany JEDNOTNÉ SLOVENSKO (JS). Táto strana vystupovala pôvodne pod názvami Rómska inteligencia za spolunažívanie v Slovenskej republike a neskôr Strana rómskej koalície v Slovenskej republike, názov JEDNOTNÉ SLOVENSKO získala v ten istý deň ako sa stal Herman Arvay jej predsedom. V tejto funkcii pôsobil až do 3. októbra 2008.

## Politická kariéra
* 2002–2006 – bol poslancom Národnej rady zvoleným vo voľbách za KSS. Pracoval ako člen Výboru NR SR pre ľudské práva, národnosti a postavenie žien. V novembri 2003 z poslaneckého klubu KSS vystúpil, za čo bol vylúčený zo strany. Takmer dva roky pôsobil v parlamente ako nezávislý poslanec. V septembri 2005 vstúpil do poslaneckého klubu Aliancie nového občana (ANO) Ľubomíra Lintnera, v ktorom sa v tom čase združovali "odídenci" z ANO. Vo voľbách v roku 2006 nekandidoval.

## Referencie


Kategória:Narodenia v 1964
Kategória:Žijúci ľudia
Kategória:Politici KSS
Kategória:Predsedovia slovenských politických strán
Kategória:Poslanci NR SR (2002 – 2006)
Azurit

**Azurit** je minerál kryštalizujúci v monoklinickej sústave, chemicky zásaditý uhličitan meďnatý - Cu3(CO3)2(OH)2.

## Charakteristika
Vytvára tabuľkovité alebo krátke prizmatické kryštáliky, ktoré môžu byť zdvojčatené. Tento minerál sa však vyskytuje aj v podobe celistvej, hľuzovitej a zemitej, vytvára náteky na stenách banských štôlní aj na kameňoch vo vode vytekajúcej zo starých háld. Zvyčajne máva azúrovomodrú farbu a bledomodrý vryp. Najčastejšie býva nepriehľadný, zriedka polopriehľadný. Má sklený lesk.

## Vznik
Vzniká v oxidačných častiach medených ložísk.

## Poznávanie
Azurit sa so šumením rozpúšťa v kyseline chlorovodíkovej. Ľahko sa taví a pri zohrievaní černie.

## Výskyty na Slovensku
* Gelnica
* Ľubietová
* Medzev
* Nandraž - pri Jelšave
* Poniky
* Rožňava
* Špania Dolina

## Externé odkazy
* 
* www.mindat.org - azurit na mineralogickej databáze 

## Pozri aj
* Zoznam minerálov

## Iné projekty
.

Kategória:Monoklinické minerály
Kategória:Nitráty, karbonáty a boráty
Kategória:Bodová grupa 2/m
Kategória:Minerály medi
Kategória:Minerály uhlíka
Kategória:Minerály kyslíka
Kategória:Minerály vodíka
Kategória:Polodrahokamy
Kategória:Modré pigmenty
Kategória:Minerály s typovou lokalitou vo Francúzsku
Gyula Bárdos

**Gyula Bárdos** (* 15. marec 1958, Bratislava) je slovenský novinár a politik maďarskej národnosti, bývalý poslanec Národnej rady Slovenskej republiky a podpredseda Strany maďarskej koalície. Od roku 2012 je predsedom spoločenského a vzdelávacieho spolku Maďarov na Slovensku Csemadok.

## Životopis
Vyrastal a maturoval v Senci. V roku 1982 absolvoval učiteľské štúdium maďarčiny a slovenčiny na Filozofickej fakulte Univerzity Komenského v Bratislave. V rokoch 19831992 pracoval ako novinár v Bratislave, v rokoch 19921994 bol hovorcom MKDH.

### Politická kariéra
* 19941998: poslanec Národnej rady SR za Maďarskú koalíciu
* 20022006: poslanec národnej rady zvolený vo voľbách za Stranu maďarskej koalície (SMK). Bol podpredsedom Mandátového a imunitného výboru NR SR a členom Zahraničného výboru NR SR.
* 2006: opätovne zvolený vo voľbách do parlamentu za SMK. Je členom Mandátového a imunitného výboru NR SR a overovateľom Výboru NR SR pre kultúru a médiá. Je predsedom poslaneckého klubu SMK a členom predsedníctva SMK.

V prezidentských voľbách v marci 2014 získal 97 035 hlasov (5,10 % z odovzdaných hlasov) a zo 14 kandidátov skončil na 5. mieste.

## Osobný život
Žije v Senci, s manželkou redaktorkou a moderátorkou Maďarského vysielania RTVS Ágnes Bárdos majú dve dcéry – herečku Judit Bárdos a poetku Kingu Bárdos.

## Referencie

## Iné projekty

## Externé odkazy
* Gyula Bárdos na webe Národnej rady SR
* Články týkajúce sa Gyulu Bárdosa na portáli teraz.sk TASR

Kategória:Osobnosti z Bratislavy
Kategória:Slovenskí novinári
Kategória:Slovenskí politici
Kategória:Politici SMK
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Kandidáti na prezidenta Slovenskej republiky (2014)
Kategória:Slovenské osobnosti maďarského pôvodu
Kategória:Absolventi Filozofickej fakulty Univerzity Komenského v Bratislave
Ankerit

**Ankerit** je minerál kryštalizujúci v trigonálnej sústave, chemicky uhličitan vápenato-železnatý – Ca(Fe,Mn,Mg)(CO3)2.

## Charakteristika
Ankerit, ktorý patrí do tej istej skupiny ako dolomit, vytvára klencové kryštály. Vyskytuje sa však prevažne v celistvej alebo zrnitej podobe. Tento minerál má sivú, bielu, žltkastú alebo žltohnedú farbu a biely vryp. Je to priesvitný minerál so skleným až perleťovým leskom.

## Vznik
Vzniká na rudných žilách často spolu so sírnikmi.

## Poznávanie
Ankerit sa rozpúšťa v kyseline chlorovodíkovej. Na povrchu minerálu sa často vytvára žltý až hnedý povlak, ktorý vzniká oxidáciou povrchovej vrstvy.

## Výskyty na Slovensku
Mlynky, Rudňany, Nízke Tatry (Dúbrava, Magurka, Jasenie, Vyšná Boca, Malužiná, Trangoška, juž. svahy Ďumbiera, Rovná hoľa), Vysoké a západné Tatry, Malé Karpaty (Pezinok, Pernek) a mnohé drobné výskyty v jadrových pohoriach.

## Pozri aj
* Zoznam minerálov

## Iné projekty

## Externé odkazy
* 
* Ankerit na www.mindat.org

Kategória:Trigonálne minerály
Kategória:Nitráty, karbonáty a boráty
Kategória:Bodová grupa -3
Kategória:Minerály vápnika
Kategória:Minerály železa
Kategória:Minerály mangánu
Kategória:Minerály horčíka
Kategória:Minerály uhlíka
Kategória:Minerály kyslíka
Kategória:Železné rudy
Kategória:Eponymické termíny v geovedách
Annabergit

**Annabergit** je minerál kryštalizujúci v monoklinickej sústave, chemicky oktahydrát arzeničnanu nikelnatého - Ni3(AsO4)2·8H2O.

## Charakteristika
Tento minerál vytvára prizmatické i ryhované kryštály. Môže sa však vyskytovať aj v podobe povlakov alebo v podobe zemitej či práškovitej masy. Annabergit býva biely, sivý, bledozelený alebo žltozelený; vryp má bledší ako je jeho základná farba. Je to priehľadný až priesvitný minerál so skleným až perleťovým leskom.

## Vznik
Vzniká vo zvetraných častiach niklových žíl.

## Poznávanie
Annabergit uvoľňuje pri zohrievaní v uzatvorenej skúmavke vodu. 

## Výskyty na Slovensku
Vyskytuje sa veľmi zriedkavo v Dobšinej ako produkt rozkladu minerálov Ni-Co zrudnenia.

## Pozri aj
* Zoznam minerálov

## Iné projekty

## Externé odkazy
* 
* Annabergit na www.mindat.org

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály niklu
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Nemecku
Tibor Bastrnák

MUDr. **Tibor Bastrnák** (* 17. november 1964, Šahy) je slovenský lekár a politik, bývalý poslanec Národnej rady SR a Nitrianskeho samosprávneho kraja. Vo voľbách do NR SR 2016 kandidoval na kandidátke MOST-HÍD na 6. mieste.

## Profesionálna kariéra
* 1984 - 1990 - štúdium na Lekárskej fakulte Masarykovej univerzity v Brne
* 1991 - 2009 - lekár na Gynekologicko-pôrodníckom oddelení nemocnice v Komárne

## Politická kariéra

### Celoštátna úroveň
Tibor Bastrnák bol poslancom národnej rady vo volebnom období 2002–2006 zvoleným vo voľbách za Stranu maďarskej koalície (SMK) . Bol členom Výboru NR SR pre nezlučiteľnosť funkcií a Výboru NR SR pre zdravotníctvo.

Vo voľbách v roku 2006 bol opätovne zvolený za poslanca za SMK. Bol členom Výboru NR SR pre zdravotníctvo a Osobitného kontrolného výboru NR SR na kontrolu činnosti SIS.
Od júla 2009 je činný ako popredný predstaviteľ a spoluzakladateľ politickej strany Most-Híd.

Za poslanca NR SR za stranu Most-Híd bol zvolený vo voľbách v roku 2010 . Bol podpredsedom výboru NR SR pre zdravotníctvo.

* 2016 – poslanec NR SR zvolený za stranu MOST – HÍD. Kandidoval na 6. mieste. Dostal 10 825 platných prednostných hlasov. Bol členom mandátového a imunitného výboru NR SR a výboru NR SR pre zdravotníctvo.

### Regionálna úroveň
* 2000 - 2002 - zástupca predsedu Úradu Nitrianskeho samosprávneho kraja
* 2002 - 2006 - poslanec zastupiteľstva Nitrianskeho samosprávneho kraja

### Komunálna úroveň
* 2003 - 2010 - primátor Komárna
* V roku 2010 na kommunálnych volbách v Komárne skončil ako tretí a posledný, za Antonom Marekom a Lászlóm Stubendekom.

## Referencie

## Externé odkazy
* Tibor Bastrnák na stránke Most-Híd 

Kategória:Osobnosti zo Šiah
Kategória:Slovenskí politici
Kategória:Politici MOST-HÍD
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Poslanci Nitrianskeho samosprávneho kraja
Kategória:Slovenské osobnosti maďarského pôvodu
Kategória:Primátori Komárna
Kategória:Slovenskí lekári
Kategória:Absolventi Lekárskej fakulty Masarykovej univerzity
Jaroslav Baška

náhľad|245px|vpravo|Jaroslav Baška na stretnutí s Ministerkou obrany Slovinskej republiky, Ljubicou Jelušičovou

Ing. **Jaroslav Baška** (* 5. apríl 1975, Považská Bystrica) je predseda Trenčianskeho samosprávneho kraja, bývalý minister obrany Slovenskej republiky a súčasný poslanec Národnej rady Slovenskej republiky za stranu SMER – sociálna demokracia. Pôsobil aj ako starosta obce Dohňany za SMER-SD a ĽS-HZDS.

## Profesionálna kariéra
V rokoch 1989 až  1993 študoval na SPŠ Dubnica nad Váhom. V roku 1998 získal titul Ing. absolvovaním štúdia na Elektrotechnickej fakulte Žilinskej univerzity v Žiline. Od skončenia školy až do roku 2002 pracoval v Matadore Púchov. 

## Politická kariéra
### Celoštátna politika
* 2002 – 2006 – poslanec Národnej rady Slovenskej republiky zvolený vo voľbách za stranu SMER , ktorá od 1. januára 2005 pôsobí pod názvom SMER – sociálna demokracia (SMER-SD). Bol členom Výboru NR SR pre ľudské práva, národnosti a postavenie žien.
* 2006 – opätovne zvolený za poslanca vo voľbách do národnej rady za SMER-SD . Poslanecký mandát od 19. júla 2006 neuplatňuje, pretože bol menovaný za štátneho tajomníka ministerstva obrany.
* 2008 – 30. januára bol vymenovaný za ministra obrany namiesto Františka Kašického.
* 2010 – Vo voľbách v roku 2010 bol zvolený za poslanca za stranu SMER-SD . Stal sa členom výboru NR SR pre obranu a bezpečnosť
* 2016 – poslanec NR SR zvolený za stranu SMER-SD. Kandidoval na 13. mieste. Dostal 7 278 platných prednostných hlasov. Bol členom osobitného kontrolného výboru NR SR na kontrolu činnosti SIS a výboru NR SR pre obranu a bezpečnosť.
* 2020 – poslanec NR SR zvolený za stranu SMER-SD. Kandidoval na 8. mieste. Dostal 21 372 platných prednostných hlasov. Je členom výboru NR SR pre verejnú správu a regionálny rozvoj.

### Komunálna politika
* 2003 – 2006 – starosta obce Dohňany zvolený za koalíciu SMER, HZDS

### Regionálna politika
V novembri 2013 bol zvolený za predsedu Trenčianskeho samosprávneho kraja. Po prvýkrát v histórii kraja víťazstvo získal už v prvom kole, s 53,45%. Kandidoval za stranu SMER-SD.

## Súkromný život
Jaroslav Baška je ženatý a má tri deti.

## Referencie

## Iné projekty

## Externé odkazy
* 
* Jaroslav Baška na stránke MO SR 

Kategória:Narodenia v 1975
Kategória:Žijúci ľudia
Kategória:Absolventi Žilinskej univerzity v Žiline
Kategória:Slovenskí politici
Kategória:Ministri obrany Slovenskej republiky
Kategória:Štátni tajomníci Ministerstva obrany Slovenskej republiky
Kategória:Politici Smeru
Kategória:Starostovia na Slovensku
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Poslanci NR SR (2012 – 2016)
Kategória:Predsedovia Trenčianskeho samosprávneho kraja
Kategória:Osobnosti z Považskej Bystrice
Kategória:Poslanci NR SR (2020 – 2023)
Ján Bielik

**Ján Bielik** (* 2. apríl 1955) je slovenský politik, člen Kresťanskodemokratického hnutia (KDH).

Ján Bielik bol poslancom Národnej rady Slovenskej republiky vo volebnom období 20022006 za KDH. Nastúpil ako náhradník na neuplatňovaný mandát poslanca Daniela Lipšica. Bol predsedom Výboru NR SR pre zdravotníctvo. Vo voľbách v roku 2006 nekandidoval.
Zakladateľ časopisu "Farmakoekonomika a lieková politika" oficiálneho časopisu Slovenskej spoločnosti pre farmakoekonomiku.

Kategória:Narodenia v 1955
Kategória:Politici KDH
Kategória:Poslanci NR SR (2002 – 2006)
Peter Biroš

MUDr. **Peter Biroš** (* 8. apríl 1950, Prešov† 19. júl 2024) bol slovenský lekár stomatochirurg, politik a športový funkcionár. Vo volebnom období 20022006 bol poslancom Národnej rady Slovenskej republiky (NR SR) za Alianciu nového občana (ANO).

Pôsobil ako riaditeľ Nemocnice s poliklinikou J. A. Reimana v Prešove a ako športový riaditeľ hádzanárskeho klubu Tatran Prešov.

## Politické pôsobenie
V komunálnych voľbách 1994 sa stal ako nezávislý kandidát poslancom mestského zastupiteľstva v Prešove. Spoluzakladal politickú stranu ANO a v krajských voľbách 2001 za ňu neúspešne kandidoval za predsedu Prešovského samosprávneho kraja.

Do funkcie poslanca NR SR nastúpil 5. novembra 2002 na neuplatňovaný mandát poslanca Rudolfa Zajaca, ktorý bol menovaný za ministra zdravotníctva. Peter Biroš bol členom Výboru NR SR pre zdravotníctvo a Osobitného kontrolného výboru NR SR na kontrolu činnosti Vojenského spravodajstva.

Po tom, ako v auguste 2005 spolu s ďalšími poprednými členmi ANO vyzval predsedu ANO Pavla Ruska na odstúpenie z funkcie ministra hospodárstva v súvislosti s kauzou Zmenky a po tom, ako sa pridal ku skupine poslancov ANO, ktorí vyjadrili nedôveru Pavlovi Ruskovi a vyjadrili ochotu naďalej podporovať vládnu koalíciu aj po vylúčení ANO z koalície, bol na mimoriadnom kongrese ANO 11. septembra 2005 spolu s ostatnými „rebelmi“ vylúčený zo strany.

Spolupracoval so Slovenskou demokratickou a kresťanskou úniou – Demokratickou stranou, no v parlamentných voľbách 2006 už nekandidoval.

## Referencie

Kategória:Slovenskí politici
Kategória:Slovenskí lekári
Kategória:Slovenskí stomatológovia
Kategória:Slovenskí športoví funkcionári
Kategória:Politici ANO
Kategória:Poslanci NR SR (2002 – 2006)
Kategória:Poslanci obecných zastupiteľstiev na Slovensku
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Osobnosti z Prešova
Anton Blajsko

PaedDr. **Anton Blajsko** (* 31. október 1955, Bardejov) je slovenský politik.

Anton Blajsko je absolventom FTVS UK v Bratislave. Prešiel rôznymi zamestnaniami. V rokoch 19951996 bol riaditeľom Strediska sociálnych služieb MPSVR SR. V rokoch 19961999 bol generálnym riaditeľom sekcie sociálnych vecí a rodiny Ministerstva práce, sociálnych vecí a rodiny. 

Anton Blajsko bol podpredsedom Ľudovej strany - Hnutie za demokratické Slovensko pre humanitné vzťahy od 14. júna 2003 do 4. júna 2005.

Anton Blajsko bol zvolený v parlamentných voľbách v roku 2002 za poslanca Národnej rady Slovenskej republiky za HZDS. V roku 2003 bola strana premenovaná na ĽS-HZDS. Bol členom Výboru NR SR pre sociálne veci a bývanie. Kandidoval za ĽS-HZDS za poslanca aj vo voľbách v roku 2006, nebol však zvolený.

V súčasnosti je členom mestského zastupiteľstva v Bardejove.

Kategória:Osobnosti z Bardejova
Kategória:Politici ĽS-HZDS
Kategória:Poslanci NR SR (2002 – 2006)
Kategória:Slovenskí politici
Antlerit

**Antlerit** je minerál kryštalizujúci v rombickej sústave, chemicky zásaditý síran meďnatý - Cu3(SO4)(OH)4.

## Charakteristika
Antlerit bola dôležitá ruda medi a vytvára pekné kryštáliky. Je priesvitný až priehľadný ihlicovitý alebo pórovitý. Ihlicovité kryštály vytvárajú často rôzne chumáčikovité útvary. Jeho zelená farba je obyčajne tmavá.

## Vznik
Vzniká rozkladom primárnych nerastov medi ako chalkopyrit, tetraedrit a i. Je to druhotný nerast.

## Poznávanie
Pomerne tvrdý nerast, nerozpúšťa sa v kyseline chlorovodíkovej.

## Výskyty na Slovensku
Špania Dolina, pri Banskej Bystrici, Piesky, Richtárová (Starohorské vrchy).

## Pozri aj
* Zoznam minerálov

## Iné projekty

## Externé odkazy
* 
* Antlerit na www.mindat.org

Kategória:Rombické minerály
Kategória:Sulfáty, chromáty, molybdáty a wolframáty
Kategória:Bodová grupa mmm
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Spojených štátoch
Apatit

**Apatit** je všeobecný názov pre skupinu fosforečnanov, vanadičnanov a arzeničnanov s cudzím aniónom (F<sup>−</sup>, Cl<sup>−</sup>, OH<sup>−</sup>), kryštalizujúcich v hexagonálnej sústave.

## Minerály
Do skupiny apatitu patria nasledovné minerály:
* Alforsit - Ba5(PO4)3Cl
* Chlórapatit - Ca5(PO4)3Cl
* Fluórapatit - Ca5(PO4)3F
* Hydroxylapatit - Ca5(PO4)3(OH)
* Hydroxylpyromorfit - Pb5(PO4)3(OH)
* Johnbaumit - Ca5(AsO4)3(OH)
* Mimetit - Pb5(AsO4)3Cl
* Oxypyromorfit - Pb10(PO4)6O
* Pieczkait - Mn5(PO4)3Cl
* Pyromorfit - Pb5(PO4)3Cl
* Stronadelfit - Sr5(PO4)3F
* Svabit - Ca5(AsO4)3F
* Turneaureit - Ca5(AsO4)3Cl
* Vanadinit - Pb5(VO4)3Cl
* dva zatiaľ nepomenované minerály so vzorcami Pb5(PO4)3F a Pb5(AsO4)3(OH)

## Vznik
Apatit vzniká kryštalizáciou z magmy či z nahromadených zvyškov organických látok tzv. fosforitu. Ide o veľmi hojný akcesorický minerál, ktorý je jednou zo základných zložiek hornín. Je to najrozšírenejší fosfát v zemskej kôre. Vzniká vo veľmi širokých podmienkach od magmatickej činnosti až po sedimentáciu. V magmatických horninách sa stretávame s jeho výskytom v žulách a v gabre.

## Charakteristika
Ide o úzku vyhranenú skupinu príbuzných minerálov, ktoré tvoria prizmatické alebo tabuľkovité kryštály, prípadne sa vyskytujú v celistvej, kompaktnej či zrnitej forme. Apatit má zvyčajne zelenú farbu, no môže byť aj biely, bezfarebný, žltý, modrastý, červenkastý, hnedý, sivý alebo purpurový vryp má biely. Je to priehľadný až priesvitný minerál so skleným až smolným leskom. Apatity vznikajú vo vyvretých horninách a v premenených vápencoch – mramoroch.

## Iné projekty

## Externé odkazy
* 
* Apatit na www.mindat.org

Apatit
Aragonit

**Aragonit** je minerál kryštalizujúci v rombickej sústave, chemicky uhličitan vápenatý – CaCO3. Podobný je minerál kalcit.

## Charakteristika
Aragonit vytvára prizmatické, predĺžené kryštály, často zdvojčatené. Po vzájomnom prerastaní mávajú dvojčatá pseudohexagonálny tvar. Tento nerast môže mať aj stĺpcovitý, kvapľovitý, vláknitý, lúčovitý alebo koralom podobný habitus. V takom prípade sa nazýva železný kvet (pozri nižšie). Aragonit býva biely, bezfarebný, sivý, žltkastý, zelenkavý, modravý, podľa druhu prímesí. Má biely vryp. Je to priehľadný až priesvitný minerál so skleným leskom.

## Vznik
Aragonit vzniká v premenených a usadených horninách, jaskyniach vápencových oblastí, na rudných žilách a okolo termálnych prameňov. Často vypĺňa pukliny v sopečných horninách.

Nachádza sa aj v schránkach niektorých mäkkýšov.

## Poznávanie
Aragonit sa so šumením rozpúšťa v studenej zriedenej kyseline chlorovodíkovej. V ultrafialovom svetle často fluoreskuje.

## Výskyty na Slovensku
Banská Štiavnica, Hodruša-Hámre, Konrádovce, Ochtiná (Ochtinská aragonitová jaskyňa), Podrečany, Rudňany, Smolník, Spišská Nová Ves, Špania Dolina, Vechec.

## Odrody a podobne
Aragonit má viacero odrôd:
*žriedlovec – odroda vylučovaná z horúcich prameňov
*hrachovec (pizolit) – pizolitický (t.j. z pizoidov zložený) druh žriedlovca 
*železný kvet – kríčkovitá, stromovitá alebo kvapľovitá odroda  rôznych farieb (v užšom zmysle len snehobielej farby), pozri aj vyššie v tomto článku
*zeiringit - obsahuje  aurichalcit  
*nicholsonit - obsahuje zinok
*tarnowitzit - obsahuje olovo
*mossottit - obsahuje stroncium 

Modrozelený aragonit sa (najmä) v minulosti označoval aj ako igloit či iglit (podľa náleziska Spišská Nová Ves – po maď. Igló), nejde o samostatnú odrodu.

Názov aragonit sa niekedy nesprávne stotožňuje s odrodou aragonitu železný kvet alebo s odrodou aragonitu hrachovec .

Aragonit je tiež významný napr. v týchto látkach:
*erzbergit - pozostáva z aragonitu a kalcitu a má vrstvovitú bielo-tmavú podobu
*perleť - materiál (biominerál) zložený z minimálne 95 % aragonitu a zvyšok tvorí organický materiál; pochádza zo škrupiny lastúrnikov.
*ónyxový mramor – hornina majúca dekoratívne farby a tvorená buď aragonitom alebo kalcitom
*travertín a (iný) vápenec – veľmi rozšírené horniny tvorené obe primárne kalcitom a aragonitom

## Referencie

## Pozri aj
* Zoznam minerálov

## Iné projekty

## Externé odkazy
* Aragonit na www.mindat.org

Kategória:Rombické minerály
Kategória:Nitráty, karbonáty a boráty
Kategória:Bodová grupa mmm
Kategória:Minerály vápnika
Kategória:Minerály uhlíka
Kategória:Minerály kyslíka
Kategória:Minerály s typovou lokalitou v Španielsku
Argentit

náhľad|Kubické usporiadanie atómov v štruktúrnej bunke kryštálu
**Argentit** (Ag2S ) je vysokoteplotná kubická fáza minerálu akantit. Teplota fázového prechodu je 177&nbsp;°C. Všetky minerály, označované ako argentit sú len paramorfózy akantitu po tejto fáze.

## Externé odkazy
* 
* Argentit na www.mindat.org

Kategória:Neuznané minerály
Aurichalcit

**Aurichalcit** je minerál kryštalizujúci v monoklinickej sústave, chemicky zásaditý uhličitan meďnato-zinočnatý - (Zn,Cu)5(CO3)2(OH)6.

## Charakteristika
Aurichalcit vytvára buď ihlicovité alebo štíhle lištovité kryštály. Tento minerál sa môže vyskytovať aj v podobe chumáčikov a povlakov, môže mať stĺpčekovitý alebo lístkovitý habitus. Býva zelenomodrý, bledozelený, belasý, vryp má bledomodro zelený. Je to priehľadný minerál s hodvábnym až perleťovým leskom.

## Vznik
Tvorí sa vo zvetraných alebo zoxidovaných častiach medených a zinkových žíl spolu s inými sekundárnymi medenými minerálmi, napr. s azuritom a malachitom.

## Poznávanie
Aurichalcit sa so šumením rozpúšťa v zriedenej kyseline chlorovodíkovej. Plameň sfarbuje do zelena ale v plameni sa netaví.

## Výskyty na Slovensku
Ľubietová (Svätodušná, pri Banská Bystrica, Banská Bystrica okres), Ochtiná (Dúbrava, pri Rožňava, Rožňava okres), Špania Dolina (pri Banská Bystrica, Banská Bystrica okres).

## Pozri aj
* Zoznam minerálov

## Iné projekty

## Externé odkazy
* 
* Aurichalcit na www.mindat.org

Kategória:Monoklinické minerály
Kategória:Nitráty, karbonáty a boráty
Kategória:Bodová grupa 2/m
Kategória:Minerály zinku
Kategória:Minerály medi
Kategória:Minerály uhlíka
Kategória:Minerály kyslíka
Kategória:Minerály vodíka
Kategória:Minerály s typovou lokalitou v Rusku
Auripigment

**Auripigment** je minerál kryštalizujúci v monoklinickej sústave, chemicky sulfid arzenitý – As2S3.

## Charakteristika
Tento minerál môže mať v zriedkavých prípadoch tvar malých prizmatických kryštálov, častejšie sa však vyskytuje v podobe tenko lupeňovitých agregátov alebo je zrnitý. Charakterizuje ho sýta citrónovožltá, niekedy aj hnedožltá farba a bledožltý vryp. Auripigment je priehľadný až priesvitný minerál. Na čerstvom povrchu má mastný lesk, lomná plocha je však perleťová.

## Vznik
Tento materiál sa nachádza na nízkotermálnych žilách, často s antimonitom a realgárom. Môže vytvárať aj kôrovité povlaky okolo termálnych prameňov.

## Poznávanie
Auripigment sa pomerne ľahko taví. Pri zahrievaní sa prejavuje silným cesnakovým zápachom, ktorý je typický pre nerasty s obsahom arzénu.

## Použitie
V minulosti sa auripigment (tiež *orpiment*) z Malej Ázie používal ako žltý pigment v maliarstve. Na obrazy sa nanášal čistý a od ostatných farieb sa izoloval lakom.

## Výskyty na Slovensku
Cigeľka (pri Bardejove, Bardejov okres),
Červenica (Dubník, pri Prešov, Prešov okres),
Handlová (pri Prievidza, Prievidza okres),
Králiky (pri Banská Bystrica, Banská Bystrica okres),
Nováky (pri Prievidza, Prievidza okres),
Stebník (pri Bardejov, Bardejov okres),
Šumiac (pri Brezno, Banská Bystrica okres),
Tajov (pri Banská Bystrica, Banská Bystrica okres).

## Pozri aj
* Zoznam minerálov

## Iné projekty

## Externé odkazy
* 
* Auripigment na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály arzénu
Kategória:Minerály síry
Kategória:Rudy
Kategória:Žlté pigmenty
Baryt

**Baryt** (v staršej literatúre aj **ťaživec,** alebo **barit**) je minerál kryštalizujúci v rombickej sústave, chemicky síran bárnatý – BaSO4.

## Charakteristika
Baryt vytvára tabuľkovité a prizmatické kryštály, ktoré bývajú niekedy pomerne veľké. Vyskytuje sa aj v podobe malých konkrécií. Okrem toho býva často vláknitý, stĺpcovitý alebo zemitý habitus. Býva bezfarebný, žltkastý, hnedý, červenkastý, modravý aj zelenkastý. Vryp má biely. Je to priehľadný až priesvitný minerál so skleným, mastným alebo perleťovým leskom.

## Vznik
Vzniká na hydrotermálnych žilách často spolu s množstvom ďalších minerálov, ako kremeň, kalcit, galenit, pyrit, dolomit, chalkopyrit a sfalerit. Tvorí sa aj v žilách sedimentárnych súvrství a okolo termálnych prameňov.

## Poznávanie
Baryt sa ťažko taví a plameň sfarbuje do zelena. Nerozpúšťa sa v kyselinách a niektoré jeho odrody fluoreskujú. Výrazným identifikačným znakom je jeho vysoká hustota – až 4,48 g.cm³.

## Výskyty na Slovensku
Banská Štiavnica, Brehov, Brezno, Čavoj, Drnava, Dúbrava, Gelnica, Hnilčík, Hodruša-Hámre, Horná Lehota (Trangoška), Chvojnica, Jaklovce, Jasenie, Jelenec, Krásnohorské Podhradie, Kremnica, Malužiná, Novoveská Huta, Pernek, Pezinok, Poprad – Kvetnica, Rožňava, Rudňany, Lošonec, Sološnica, Špania Dolina, Vlachovo, Vyhne, Vyšná Boca atď.

## Referencie

* Ďuďa R. & Ozdín D., 2012: Minerály Slovenska. *Granit, Praha, 480 s.*

## Pozri aj
* Zoznam minerálov

## Iné projekty

## Externé odkazy
* 
* www.mindat.org

Kategória:Rombické minerály
Kategória:Sulfáty, chromáty, molybdáty a wolframáty
Kategória:Bodová grupa mmm
Kategória:Minerály bária
Kategória:Minerály síry
Kategória:Minerály kyslíka
Kategória:Nerudy